הוועדה לקידום מעמד האישה ולשוויון מגדרי, כנסת 25, פרוטוקול מספר 26, 2023-06-05 00:00

פנינה תמנו: בוקר טוב

פנינה תמנו:  תחילה, אני רוצה להודות לארגונים שפנו כדי לקיים את הדיון הזה, ומנהלת הוועדה שהסבה את תשומת ליבי, למרות שחלף זמן מה מאז שהנושא הזה עלה בוועדה ונדמה שהוא לא מטופל: פגיעה בזכויות נשים בעקבות ביטול זכאות לדמי אבטלה עבור נשים בחל"ת לאחר חופשת לידה

פנינה תמנו:  ללא ספק, אחד הנושאים הקלאסיים, איך פקידים משנים סעיף כזה או אחר ופוגעים בזכויות נשים, ופשוט זורקים אותם מתחת לגלגלי הרכבת מבלי להתחשב בזכויות

פנינה תמנו:  זה פשוט נורא

קריאה: אנושיות בסיסית

פנינה תמנו: וזכויות, זכויות בסיסיות שאנחנו לא צריכות לוותר עליהן

פנינה תמנו:  עו"ד דין ענת מימון, אני רוצה שתציגי את הסוגיה

פנינה תמנו:  תודה

עדה מימון: בקצרה, אני אתאר בעיקר דברים שעלו גם מהישיבה שהתקיימה בכנסת הקודמת

עדה מימון:  לאורך השנים היה נוהל במוסד לביטוח לאומי, שקבע חופשה ללא תשלום מוצדקת לאחר לידה, והיו מעוגנים שם מצבים שבהם אישה שמאריכה את תקופת הלידה וההורות שלה לתקופה של חל"ת אחרי התקופה בתשלום, תהיה זכאית גם לדמי אבטלה, והמצבים שהיו מנויים שם: מחלה של היולדת או התינוק או בן הזוג, עבודה במקום מרוחק מעל 40 ק"מ כשאין תחבורה ציבורית סדירה, עבודה בשעות לא מקובלות, עבודה בשעות מרובות או עבודה במשמרות או עבודה מפוצלת, או כאשר המעסיק לא יכול או אינו מוכן לספק ליולדת עבודה במשרת אם כמתחייב לפי חוק עבודת נשים

עדה מימון:  בכל המצבים האלה זה היה נתון לשיקול דעת, זה לא היה מעוגן בחקיקה

עדה מימון:  היו פונים לביטוח לאומי, והוא היה מאשר את התשלום בתקופות האלה

עדה מימון:      בשנים שבהן מדינת ישראל נכנסה להתמודדות עם מגפת הקורונה, החל"ת הפך להיות ממשהו יחסית לא נפוץ למשהו מאוד נפוץ, ואז נוצר הצורך להסדיר בחקיקה את כל הנושא של יציאה לחופשה ללא תשלום ומתי משולם תשלום דמי אבטלה בתקופה הזאת

עדה מימון:      במסגרת תיקון 225 לחוק ביטוח לאומי, תוקן סעיף 177א שקבע תשלום דמי אבטלה למבוטח בחופשה ללא תשלום, ושם נקבעו התנאים, שני תנאים מצטברים, אחד מהם שהעובד הוצא לחופשה ללא תשלום ביוזמת המעסיק לתקופה של 30 ימים רצופים לפחות, ושהוא לא זכאי לשכר בעד תקופת החל"ת

עדה מימון:      בעקבות התיקון הזה, המצב שנוצר הוא שהחוק קבע מפורשות מה הם התנאים למתן תשלום

עדה מימון:  מכאן, כל מה שנעשה בנוהל או מה שהיה מסביב ולא עוגן עכשיו בחוק, הפך להיות יותר בעייתי, והמוסד לביטוח לאומי פשוט הפסיק את התשלומים האלה כי החוק לא איפשר את זה

עדה מימון:  ואז בדיון נאמר שלא בהכרח זו הייתה המטרה, שזו איזושהי תוצאה נלווית

עדה מימון:  לא לגמרי הצלחנו להבין, אבל זו תוצאה נלווית של התיקון הזה שנעשה

עדה מימון:  כשזה הוצף, הובטח שזה ייבדק ושינסו למצוא איזשהו פתרון, גם אם פתרון חקיקתי

עדה מימון:  היינו ערב חקיקת חוק ההסדרים הקודם, ונאמר כבר אז שינסו למצוא לזה פתרון, מה שלא קרה, וגם בחוק ההסדרים של עכשיו לא ניתן פתרון, וגם בחוק ההסדרים של עכשיו לא ניתן פתרון, ועוד תיקונים שנעשו לחוק ביטוח לאומי, והנושא הזה בעצם לא הוסדר

עדה מימון:      להבנתנו, השנים חלפו והמצב עוגן כמו שהוא ללא אותם פתרונות לנשים שבזמנו הנוהל הזה היה נותן להן פתרון

עדה מימון:  זהו, זה המצב המשפטי – אנחנו דורכים במקום כבר בערך שנתיים

פנינה תמנו: תודה, עו"ד מימון

פנינה תמנו:      אני אזכיר מה נאמר בנושא ב-12 בספטמבר 2021 על יד נציג האוצר, אביעד שוורץ, לאחר התיקון הזה: לא בכוונה השמטנו את זה, הוא אומר

פנינה תמנו:  הנקודה של החל"ת, צריך באמת להיזהר איתה, כי היא מורכבת

פנינה תמנו:  ההסדרה של חל"ת כוונה למצב הרגיל במשק, ולא נעשתה מתוך מחשבה מה קורה ל-200 המתמחות בשנה שיולדות

פנינה תמנו:  נושא המתמחות לא היה על השולחן שלנו – פשוט לא לקחו את זה בחשבון

פנינה תמנו:      בהמשך, אמרה היו"ר עאידה תומא סלימאן, שהיא בעצם גילתה את העמדה שלהם, והוא אומר שצריך לבחון את זה

פנינה תמנו:  מאז הנושא הזה לא נבחן, מה גם שביטוח לאומי באופן חד וחלק אמרו שצריך להחזיר להם את שיקול הדעת שהיה בידיהם טרם התיקון הזה, שפשוט פוגע בנשים שהכי-הכי תורמות למשק

פנינה תמנו:      נמצאת איתנו ד"ר ריי ביטון, יו"ר ארגון מרשם

פנינה תמנו:  זו הזדמנות להודות לכם על ניירות העמדה ועל המאבק הזה

פנינה תמנו:  שלום, ד"ר ביטון

חיים ביטון: שלום

חיים ביטון:  לפני הכול, אני רוצה להגיד תודה רבה לחה"כ תמנו על קיום הדיון הכל-כך חשוב הזה

חיים ביטון:  כמו שכולכן מבינות, אנחנו נמצאים במאבק הזה כבר קרוב לשנתיים

חיים ביטון:  במשך השנתיים האחרונות, נשים, רופאות, מתמחות ורופאות בכירות, משלמות מחיר יקר מאוד על חופשת הלידה שלהן, וזה משהו שאנחנו חייבות לשים לו סוף אחרי שנתיים של סחבת שבהן, לצערנו, שום דבר לא קרה ולא התקדם

חיים ביטון:      אני ארצה להוסיף על הדברים שנאמרו קודם – מה שקרה זה שנלקחה הזכות של ביטוח לאומי להסתכל על כל מקרה באופן פרטני ולקבוע אם מדובר בחל"ת שהוא כביכול חל"ת מוצדק, וקצת לספר לכם איך זה נראה מאחורי הקלעים

חיים ביטון:      אני ילדתי באותן שנים

חיים ביטון:  בזמן שהביטול הזה נכנס לתוקף, אני הייתי עם תינוקת בת חודשיים בבית

חיים ביטון:  בזמן משבר הקורונה הייתי מתמחה ברפואה פנימית שעשתה את רוב ימיה ולילותיה במחלקת הקורונה, במיגון מלא, בתנאים בלתי אפשריים, בחשש איום וגדול לעצמי ולתינוקת שלי

חיים ביטון:  ולמרות הכול, שמנו את הכול בצד, וכולנו התגייסנו בכל מה שאפשר וניתן לעשות על מנת לעמוד לצד אזרחי ואזרחיות ישראל ברגע המשבר הזה

חיים ביטון:  סיכנו את עצמנו ואת משפחותינו, וגם את הריוננו

חיים ביטון:      לצערי, באותה תקופה, במקום לזכות לקבל את הזמן המספק עם התינוקת הרכה שלי, נאלצתי כעבור 16 שבועות של חופשת לידה לעזוב בבית תינוקת יונקת, שינקה כל שלוש שעות, ולחזור לעבודה בתורנויות שהגיעו לארבע עד שש תורנויות בחודש

חיים ביטון:  רק כדי לסבר את האוזן, זה אומר שהייתי עוזבת את התינוקת שלי בשעה שש בבוקר באותו יום, מניקה לפני שאני יוצאת לעבודה, יוצאת ליום עבודה מלא עד השעה 16:00, שבו בקושי הייתי מספיקה לאכול על המחשב, ולנסות לשאוב תוך כדי, ומתחילה תורנות שנמשכה עד השעה 10:00 בבוקר למחרת

פנינה תמנו: היה צריך לשלוח את גורמי הרווחה לפקידי האוצר על הזנחת ילדים

חיים ביטון: אז תאמיני לי שזה משהו שעבר לי בראש לא פעם, וכאימא לתינוקת רכה, כשאת מבינה שהזמן שלך הוא או לישון או לאכול או לשאוב חלב, עם פירוד שמגיע למעל 32 שעות מתינוקת בת 15 שבועות – צריך להבין שאין לזה אח ורע בשוק העבודה במדינת ישראל

חיים ביטון:  בפועל, זה גורם לנו, הרופאות המתמחות, מי שיכולה להרשות לעצמה לפתוח חסכונות או לקחת הלוואות, ולהאריך את חופשת הלידה על חשבונה, מתוך הבנה שהיא לא יכולה לעזוב תינוק או תינוקת רכים בשלב כל כך מוקדם - - -     

פנינה תמנו: בעצם מעודדים אתכם לעזוב את המקצוע בעל כורחכם

חיים ביטון: נכון, ואני יכולה להגיד לך שזה גורם לא פעם למתמחות לא לחזור לעבודה, ולמרות שהמחלקה קורסת, וזקוקים לנו כאוויר לנשימה, אנחנו פשוט לא יכולות לעשות את הדבר הזה, וחלקנו בוחרות להפסיק את ההתמחות, חלקנו בוחרות לעשות התמחויות שלא כוללות תורנויות של 26 שעות, ובעצם כולם-כולם משלמים את המחיר

חיים ביטון:      ולכן, להסתכל על המקרה הזה הספציפי, ולדבר עכשיו על חל"ת מוצדק, כן או לא, ואם זה גורם לנשים לחזור לעבודה בזמן, כן או לא, זה באמת לא פחות ממופרך

חיים ביטון:  אנחנו מדברים פה על דבר שהוא כל כך בסיסי וכל כך אלמנטרי, על הזכות שלנו - - -     

פנינה תמנו: ד"ר ביטון, את הרבה זמן מובילה את המאבק של המתמחים והרופאים

פנינה תמנו:  מה התשובות שקיבלת בעניין הספציפי הזה, אם בכלל?     

חיים ביטון: דיברנו אז גם עם מנכ"ל ביטוח לאומי - -     

פנינה תמנו: מאיר שפיגלר

חיים ביטון: - - וגם עם נציגי האוצר

חיים ביטון:  מנכ"ל ביטוח לאומי אמר בצורה חד משמעית אז: התיקון שבוצע לא היה על דעתנו, אף אחד לא הבין בזמן התיקון את המשמעות של זה על הרופאות באופן ספציפי וקונקרטי, וברגע שזה נעשה כבר לא ניתן היה לתקן את זה

חיים ביטון:  כאשר הלכנו והצגנו את זה לאוצר, דרך אגב, הם ביקשו מאיתנו כל מיני נתונים ומספרים, שאלו אותנו כמה נשים בשנה נהנות מהזכות הזאת, העריכו את זה במספרים מופרכים, ואחד הדברים הכי קשים שהיו לי כאישה קשה לשמוע, הייתה הטענה שבעצם זה שהעלינו את זה עכשיו לדיון ולמודעות תגרום ליותר ויותר נשים לדרוש את הזכות הזאת, ואז הם יגיעו למספרים ותקציבים שהם לא דמיינו

פנינה תמנו: או ללדת – זה פשוט ידרבן אותן ללדת יותר ולשדוד את הקופה הציבורית, כי זו המטרה שלהן בחיים בתור רופאות

חיים ביטון: בדיוק ככה

חיים ביטון:  עשינו כל מה שאפשר בשנתיים האחרונות, נפגשנו  ודיברנו, ואני רוצה לציין גם חה"כ עאידה תומא סלימאן וגם את חה"כ נעמה לזימי שהיו לצידנו לאורך כל הדרך

פנינה תמנו: נכון, שהגישו גם חוקים בקדנציה הזאת

חיים ביטון: אבל לצערנו, נתקלנו באוזניים ערלות בעיקר מצד האוצר, ואני רוצה לקוות ולייחל שבזכות הוועדה הזו וזה שהסכמתם לקיים בבהילות ובמהירות, אולי נצליח לשנות את רוע הגזירה

פנינה תמנו: תודה, ד"ר ביטון

פנינה תמנו:  יש לנו שני אורחים עם שתי אורחות

פנינה תמנו:  איך קוראים להם?         

ענבר קנטמן: זה פרופ' להב קנטמן

פנינה תמנו: מתוק

פנינה תמנו:  אחרי הדיון הזה ירד לו החשק מלהיות פרופ' בהתמחות ברפואה

ענבר קנטמן: הוא ראש תחום תינוקייה

ענבר קנטמן:  זה מה שכתבתי, אבל לא נתנו לו את זה בפתק

פנינה תמנו: והקטנצ'יק השני?     

יעל לוי: זאת נטע

יעל לוי:  היא סתם לובשת בגדים של בנים

פנינה תמנו: אתן עכשיו עושות לי חשק לקחת אותם אליי לידיים

פנינה תמנו:  קודם כל, שאתן כאן

פנינה תמנו:  מי אתן?     

ענבר קנטמן: אני ד"ר ענבר קנטמן

ענבר קנטמן:  אני מתמחה ברפואת ילדים

ענבר קנטמן:  אני גרה בצפון הארץ, לוקח לי בערך שעה הלוך, שעה חזור, להגיע לעבודה

ענבר קנטמן:  הקטנצ'יק הוא בן חודש וחצי, וזה אומר שבעוד חודשיים אנחנו נאלצים להיפרד

ענבר קנטמן:      אם הייתה לי האופציה להיות בבית ולא הייתי צריכה לשלם משכנתה, או לחלופין, שהמועצה המדעית בראשות ההסתדרות הרפואית הייתה מאפשרת לי להמשיך את ההתמחות שלי במסגרת משרת אם או במסגרת משרה חלקית או בלי תורנויות, או משהו מהסוג הזה, הייתי לוקחת את זה בשתי ידיים, גם אם זה אומר שהייתי מקבלת אולי טיפה פחות מהמשכורת, אבל בעצם אין לי שום אפשרות כזאת

ענבר קנטמן:      כשאחזור בעוד חודשיים לעבודה, אני הולכת לעבוד בערך 320 שעות בחודש, והמשרה שלי היא גם משרה מלאה, ואני מגיעה כל יום בערך ב-7:30 לעבודה, ואני חוזרת הביתה בערך ב-18:00

ענבר קנטמן:  אבל בנוסף לזה, יש ימים שאני צריכה להישאר לתורנות

ענבר קנטמן:  זה אומר שבאותם ימים אני יכולה, למשל, ביום ראשון להגיע לעבודה ולחזור הביתה רק ביום שני בשעה 11:00 בבוקר

פנינה תמנו: מה היה המצב הקודם?     

ענבר קנטמן: במצב הקודם, ככה גם אחותי שהיא רופאה קיבלה את זה וגם עוד חברות אחרות קיבלו את זה, אפשר היה לקבל חל"ת מוצדק שבו אני נשארת חצי שנה בבית ואני מקבלת דמי אבטלה בזמן הזה, ורק אחרי חצי שנה אני חוזרת לעבודה

ענבר קנטמן:      נוצר אבסורד שיש נשים שמתפטרות ממקום העבודה שלהן, במקום שהן יכולות לקבל האופציה הזאת, ואז הן כן מקבלות דמי אבטלה

ענבר קנטמן:  אבל אני לא יכולה להתפטר ממקום העבודה שלי, כי אם אני אתפטר, לא יהיה לי תקן

פנינה תמנו: למה לא? למדת שבע שנים בשביל להתפטר

פנינה תמנו:  התמחית עוד שנה-שנתיים, בשביל שאם את נשארת בבית, זה מה שהם רוצים?     

ענבר קנטמן: גם התקן שלי לא יישמר לי, כי כשאני מתפטרת אז אני מאבדת את הזכות שניתנה שלי, שאני יכולה להישאר שנה במקום העבודה

ענבר קנטמן:  בית החולים לא יאפשר לרופאה להתפטר ואחר כך להחזיר אותה למקום העבודה, אלא ברור שהוא יכניס עוד תקן חדש

ענבר קנטמן:  אז נוצר מצב שדווקא אנחנו, הרופאות, שהכי נמצאות ותורמות במשרדי הממשלה, ברפואה הציבורית, אנחנו אלו שלא יכולות להתפטר ולא יכולות לקבל דמי אבטלה

ענבר קנטמן:  זה מצב אבסורדי

ענבר קנטמן:      אני רופאת ילדים

ענבר קנטמן:  אני מחנכת את כל האימהות להנקה מלאה

ענבר קנטמן:  זה מה שאני עושה

ענבר קנטמן:  נוצר מצב שבו אני לא יכולה לעשות את אותו הדבר לבן שלי

ענבר קנטמן:  הבן שלי יונק כרגע כל שלוש שעות, ואם אני אחזור אחרי 15 שבועות לעבודה, גם אם אני אעשה כל מאמץ כדי שהוא ימשיך לקבל חלב אם, אני פשוט לא אצליח

ענבר קנטמן:      אני לא יודעת אם אתם מכירים – העבודה אצלנו בבתי-חולים היא בעומס בלתי נשלט

ענבר קנטמן:  אני לא יכולה לאכול, לא יכולה לשתות, בטח שלא למצוא זמן לשאוב

ענבר קנטמן:  עם הבן שלי אני מצאתי זמן לשאוב ב-2:00 בלילה, אחרי שיום שלם לא שאבתי, ואז גם הייתי מפוצצת לגמרי, גם בקושי יצא חלב, וגם בזמן ששאבתי אני פשוט נרדמתי, ואז החלב נשפך

ענבר קנטמן:  כאן כן בוכים על חלב שנשפך, לגמרי

פנינה תמנו: תודה, יקרה

פנינה תמנו:  אני רואה את הדמעות בעיניים שלך

פנינה תמנו:  פשוט מעמידים אותך ועוד רבות בסיטואציה בלתי אפשרית

פנינה תמנו:  אנחנו בוועדה לקידום מעמד האישה – נשים רוצות להתקדם, נשים עושות הכול, הולכות, לומדות, משקיעות שנים ארוכות, ועל מה? על דבר שהיה קיים פה כל השנים ושוּנה בלי שום התחשבות, תוך דריסת כל זכות

פנינה תמנו:  זה להעמיד אותן במשפט שלמה, של תבחרי בקריירה שהשקעת בה כל כך, שהיא קריירה של שליחות ציבורית הכי-הכי גבוהה שיש לבין החמוד הזה

פנינה תמנו:      אני יודעת שזה קשה

פנינה תמנו:  אני לא מתכוונת להרפות, יחד עם חברות הכנסת שנמצאות כאן

פנינה תמנו:  האמת היא שהייתה לי התלבטות אם להזמין מעכשיו לעכשיו את השרה לקידום מעמד האישה

קריאה: היא לא הייתה באה

פנינה תמנו: לא, לא

פנינה תמנו:  אני ארתום אותה

פנינה תמנו:  היא ועוד איך תשנה את הדבר הזה יחד איתנו

פנינה תמנו:  מי הנציג של האוצר?     

גיל הכהן: אני

פנינה תמנו: מה שמך ומה תפקידך?     

גיל הכהן: אני גיל כהן, רפרנטית תעסוקה באגף תקציבים

פנינה תמנו: תיכף תתני לנו תשובות

פנינה תמנו:  מי נציג ביטוח לאומי? נרצה לשמוע גם את הדברים שלכם

פנינה תמנו:  אבל תחילה, אני אשמח שאת תדברי

יעל לוי: אני ד"ר יעל לוי

יעל לוי:  אני רופאה מתמחה ברפואה פנימית, בבית-חולים רמב"ם, אם לשלוש בנות, כולל נטע שהיא בת חודשיים

יעל לוי:  אני מסכימה עם כל מה שענבר אמרה

יעל לוי:  אני רק רוצה להוסיף ולתאר איך נראית כזאת תורנות

יעל לוי:      זה מלחמה מהרגע שאני מגיעה ב-7:30 בבוקר לבית-החולים ועולה על מדים, ועד יום למוחרת בשעה 11:00

יעל לוי:  ברוב הפעמים אני לא זוכה למנוחה בכלל, אפילו לא דקה להניח את הראש, בטח לא לאכול, בטח לא לשתות

יעל לוי:  במהלך ההיריון עושים את אותן תורנויות עד שבוע 20 להיריון

יעל לוי:  אני לא יכולה לתאר לכם כמה פעמים הלכתי לשירותים אחת לתורנות בערך, כי גם לא הייתי שותה כל כך, והייתי מפחדת למצוא דם בתחתונים, ושיש, חלילה, הפלה של ההיריון

יעל לוי:  הייתי עושה לעצמי אולטרה סאונדים רק לוודא שהכול בסדר

יעל לוי:  לא ניתן לתפוס את התנאים

יעל לוי:  זה מלחמה מהרגע שמגיעים ועד הרגע שיוצאים, ואין אוויר לנשימה

יעל לוי:       אז לחזור לשתי הילדות שהיו לי עד עכשיו – איך שהוא הסתדרנו, אבל לחזור לתינוקת שגם לא ישנה בלילות כשאני כן נמצאת בבית, זה פשוט לא ניתן לעמוד בגזירה הזאת

יעל לוי:  אנחנו צריכות שזה יטופל מידית, כדי שנוכל לזכות לזמן עם הקטנים האלה שעוד איתנו

פנינה תמנו: תודה

פנינה תמנו:  לפני שאני עוברת לחברות הכנסת, וכמובן, יש גם את ההסתדרות הרפואית וארגוני הנשים, אני רוצה, בבקשה, לשמוע את נציגת האוצר, גיל הכהן

פנינה תמנו:      גיל, אני מאוד מקווה שלא באת עם תשובה לקונית שלא נותנת מענה

פנינה תמנו:  אתם תצטרכו למצוא מענה לדבר הזה

פנינה תמנו:  בבקשה, גיל

גיל הכהן: יש פה סוגיה של קריטריונים

גיל הכהן:  הקריטריונים הקודמים, לטעמנו, היו מרחיבים מדי, והיו נתונים לשיקול הדעת של ביטוח לאומי

גיל הכהן:  אנחנו חושבים שיש מקום לקבוע קריטריונים באופן מצומצם - - -     

פנינה תמנו: לגבי המתמחות?     

גיל הכהן: דמי אבטלה בזמן חל"ת, פעם הם היו מקבילים להתפטרות מוצדקת, והחריגים היו מקבילים

גיל הכהן:  לטעמנו, החריגים האלה מרחיבים מדי

פנינה תמנו: אז החלטתם ללכת לקיצון, להיות בית שמאי ולבטל לחלוטין

פנינה תמנו:  אם הייתם רוצים להחיל קריטריונים שהם מצומצמים יותר, שמכלילים את הרופאות האלה – את חולקת עליי שהעבודה שלהן היא עבודת קודש והן נמצאות במצב בלתי אפשרי?     

גיל הכהן: לא, ברור שלא

פנינה תמנו: יפה

פנינה תמנו:  איך אנחנו פותרים את זה? אמרתם שזו טעות, ושנתיים לא עשיתם כלום

גיל הכהן: אנחנו נמצאים בעבודה מול ביטוח לאומי לחידוד והידוק הקריטריונים

פנינה תמנו: כמה זמן ייקח לכם?     

גיל הכהן: כרגע אנחנו במחלוקת - - -     

פנינה תמנו: זה לא מעניין אותי המחלוקות שלכם

פנינה תמנו:  תקשיבי, גילי, תקשיבי לי טוב-טוב-טוב

פנינה תמנו:  הנשים האלו לא יסבלו, כי כשהן סובלות, מטופלים סובלים, הילדים שלהם סובלים

פנינה תמנו:  מה זה מעניין בכלל המחלוקות האלה? מה אנחנו פה, ברפובליקת בננות? יש לכם שבוע ימים לחזור אליי עם ביטוח לאומי עם הסכמות

פנינה תמנו:  שבוע, לא יותר

פנינה תמנו:  זה בלתי אפשרי

פנינה תמנו:  שנתיים, כולל מרגע הצהרת האוצר שנעשתה כאן טעות והן לא נלקחו בחשבון

פנינה תמנו:      תשבו, מצדי, תשבו כל היום וכל הלילה, תפתרו את הבעיה הזאת, כדי ששני הקטנטנים האלה לא יסבלו

פנינה תמנו:  אני יודעת מה זה להיות אימא עסוקה, אני יודעת מה זה לפספס את גידול הילדים שלך

פנינה תמנו:  האמינו לי, יום-יום הלקאה עצמית

פנינה תמנו:  אבל אני בחרתי

פנינה תמנו:  זה הכנסת, הרבה פעמים אנחנו קובעות לעצמנו את הלו"ז

פנינה תמנו:  לנו יש יותר גמישות מלכן

פנינה תמנו:  להן אין שום גמישות

פנינה תמנו:      תציגי לי את הקריטריונים שאתם רוצים לקבוע

חן קדר סינאי: אני חן מביטוח לאומי

חן קדר סינאי:  עו"ד מימון כבר דיברה על זה, ואני רק רוצה לזקק לכם את זה מבחינה מקצועית, ואז אולי גילי וחנן ימשיכו אותי

חן קדר סינאי:      חשוב שתבינו שעד 1

חן קדר סינאי: 7

חן קדר סינאי: 2021 התמודדנו עם שלושה סוגים של חל"ת

חן קדר סינאי:  חשוב גם להגיד שחל"ת לא היה בכלל מעוגן בשום דבר בחוק

חן קדר סינאי:  היה לנו חל"ת לא מרצון, זה כשהמעסיק מוציא את העובדים והתמודדנו עם זה הרבה בקורונה

חן קדר סינאי:  היה לנו חל"ת מרצון, זה כשהעובד מחליט שהוא מפסיק לעבוד

חן קדר סינאי:  והיה לנו חל"ת מוצדק, ואגב, העמדה של ביטוח לאומי היא שאנחנו רוצים להחזיר לנו את שיקול הדעת של חל"ת מוצדק

חן קדר סינאי:  נתחיל בזה – אנחנו בעד

פנינה תמנו: וזה מכניס אותן?     

חן קדר סינאי: בטח, זה מכניס אותן

פנינה תמנו: אז מה הבעיה לשחרר להן את החל"ת המוצדק?     

מטי צרפתי הרכבי: אבל למה בשיקול דעת ולא בתקנות מסודרות?     

חן קדר סינאי: ברגע שישבנו עם האוצר, והם החליטו שהם מוציאים את החל"ת מרצון, וגם אנחנו הסכמנו איתם – אנשים שרוצים לצאת לאבטלה וללכת לטייל, אף אחד לא צריך לממן אותם

חן קדר סינאי:  מה שקרה זה שגם החל"ת המוצדק נכנס בזה

מטי צרפתי הרכבי: למה?     

פנינה תמנו: אני תמיד אומרת את זה

פנינה תמנו:  בסוף, אנחנו כבני אדם יצרנו מציאות, ואנחנו נתקן את המציאות

פנינה תמנו:  ההתנהלות היא כאילו נגזרה עלינו גזירה, אף אחד לא משנה אותה, כולנו כאן בחדר הזה מסכימים שהנשים האלה זה חל"ת מוצדק, לא הלכו לטייל, לא שום דבר, אלא באמת ממקום שהן צריכות את הזמן שכל אישה צריכה להניק, לגדל את הילד, להיות עם התינוק, ועזבו שאנחנו מדינה שגם ככה לא מאפשרת מספיק חופשת לידה

מטי צרפתי הרכבי: וגם העבודה שלהן לא מאפשרת לחזור לעבוד אחרי 12 שבועות

מטי צרפתי הרכבי:  זה העניין

מטי צרפתי הרכבי:  זה לא הרצון להיות עוד עם הילד, כי אז יוצאים לחל"ת מרצון

פנינה תמנו: גם אם כן, זכותן

פנינה תמנו:  זכותן לרצות להיות עם הילד

מטי צרפתי הרכבי: אז את מציעה להאריך את חופשת הלידה

פנינה תמנו: לא, זה לא מה שאמרתי

מטי צרפתי הרכבי: אני אומרת שאישה שילדה ורוצה להאריך חל"ת כי היא רוצה להיות יותר עם הילד, זה מבורך

מטי צרפתי הרכבי:  אבל במצב הזה אין להן יכולת לחזור לעבודה

פנינה תמנו: נכון, זה גם וגם

קריאה: אין להן יכולת למשרת אם, אין להן יכולת לא לעשות תורנויות, אין להן שום גמישות בצורת העבודה

פנינה תמנו: תודה רבה

פנינה תמנו:  אני מקווה שאני לא מבהילה את הקטנטנים

חן קדר סינאי: במחלקת אבטלה לא באנו לעשות הארכה מלאכותית לדמי הלידה

חן קדר סינאי:  אנחנו לא המחוקק

חן קדר סינאי:  אני לא קבעתי 105 ימים של חופשת לידה

חן קדר סינאי:  יש לנו מקרים הומניטריים, כפי שהבנות היקרות כאן הציגו, שאנחנו מרגישים שיש לנו אפשרות לעזור להם, כי בחל"ת מוצדק הקבלנו את זה שוב פעם להתפטרות, ואז התבססנו על שלושה תרחישים

חן קדר סינאי:      תרחיש אחד, אמרנו שזה כמו התפטרות מוצדקת

חן קדר סינאי:  זה לא התפטרות, אלא סוג של הפסקת עבודה זמנית לפי סעיף 6 של טעמי בריאות לפיצויי הפיטורין, וסעיף 11 שמדבר על הרעה מוחשית בתנאי עבודה

חן קדר סינאי:  הן לא יכולות לחזור במצב הנוכחי לעבוד כרגע, בטח לא במסגרת שעות מטורפת כזאת ועבודה בלילות

חן קדר סינאי:  את זה אנחנו מכירים וגם מבקשים מהאוצר להחזיר את החל"ת המוצדק

פנינה תמנו: אתם במשא-ומתן איתם עכשיו?     

חן קדר סינאי: כן

פנינה תמנו: כמה זמן? שנתיים

פנינה תמנו:  תקשיבו, שנתיים משא-ומתן על סעיף – סליחה על הביטוי, אבל זה מעלה לי את הסעיף

מטי צרפתי הרכבי: אולי שילכו לבית הנשיא

פנינה תמנו: אני אומרת לכם, יש לכם שבוע

פנינה תמנו:  גילי, שבי איתם

פנינה תמנו:  עם מי את יושבת? עם חן?     

חן קדר סינאי: אני מאמינה שכן

פנינה תמנו: אני בטוחה שירונה תיתן לך את כל הגב המלא בשביל שתעסקי רק בזה

חן קדר סינאי: אגב, זה לא שזו פעם ראשונה

פנינה תמנו: לא, לא

פנינה תמנו:  אל תדברי איתי על העבר

פנינה תמנו:  יש לכם שבוע, עד יום שני - - -     

עדה מימון: הם מתכננים חקיקה ראשית?     

פנינה תמנו: אני לא יודעת איך הם מתכוונים – מצידי, שיביאו קודם כל תקנה

פנינה תמנו:  לא מעניין אותי איך אתם עושים את זה

פנינה תמנו:  אני רוצה שבשבוע הבא יהיה מתווה

פנינה תמנו:  לא מעניין אותי תהליכי חקיקה

פנינה תמנו:  תמצאו את הפתרונות

פנינה תמנו:  בשבוע הבא אתם מגישים לי מתווה שמכליל אותן ופותר את הסוגיה הזאת

פנינה תמנו:  ייאמר לזכות האוצר, בדרך כלל אתם אוהבים להגיד לא, אנחנו לא מסכימים

פנינה תמנו:  פה אמרתם, כן, אנחנו מסכימים, יש פה תקלה

קריאה: כבר שנתיים אומרים שהם מסכימים ולא קורה שום דבר

גיל הכהן: הקריטריונים לא קשורים רק ברופאות שיושבות כאן

גיל הכהן:  כשאנחנו חושבים על קריטריונים להחרגה, אז השיקולים הם יותר רחבים

פנינה תמנו: אבל אומרים לכם בביטוח לאומי שמה שהיה נהוג לאורך השנים, לרוב זו האוכלוסייה הספציפית הזאת

קריאה: וזה עבד, אז מה הבעיה?     

פנינה תמנו: אנחנו לא מדברים על חל"ת לא מרצון וחל"ת מרצון

פנינה תמנו:  אנחנו מדברים על חל"ת מוצדק

פנינה תמנו:  תמצאו פתרון

חן קדר סינאי: אני אגיד לכם איפה הבעיה פה

פנינה תמנו: רגע, חן

פנינה תמנו:  תמצאו את הפתרון עד שבוע הבא

חן קדר סינאי: נכון שכרגע אנחנו מדברים פה על הנושא שלשמו התכנסנו, וזה הרופאות, אבל ב-pool הזה נכנסים עוד אנשים

חן קדר סינאי:  אנחנו לפחות רוצים להכניס עוד אנשים

פנינה תמנו: מי?     

חן קדר סינאי: למשל, עכשיו יש לי אימא לילד חולה שעובר טיפולים

חן קדר סינאי:  האימא הזאת לא רוצה להתפטר ממקום העבודה שלה

פנינה תמנו: מצוין

פנינה תמנו:  היא צריכה להיכנס

חן קדר סינאי: במסגרת הזמן שהילד בטיפולים היא רוצה מסגרת שעות נוחה יותר

פנינה תמנו: תקשיבו, אני הבנתי

פנינה תמנו:  לא יהיה פה למי יש שריר חזק יותר

פנינה תמנו:  אתם יודעים מה אתם עושים שנתיים? מי יותר חזק, האוצר או ביטוח לאומי

פנינה תמנו:  זה הסיפור, ועל הגב של נשים ושל ילדים

פנינה תמנו:  אתם חוטאים לתפקיד שלכם

פנינה תמנו:  אתם חוטאים לתפקיד שלכם ופוגעים באזרחי מדינת ישראל

פנינה תמנו:  תמצאו את הפתרון שגם נשים או הורים שלא בחרו – ילד שעכשיו באונקולוגית, והאימא צריכה להיות איתו, בוודאי שהיא לא רוצה להתפטר

פנינה תמנו:  מה אנחנו מחפשים? שאנשים יגיעו לפת לחם? שאנשים יזניחו את הילדים שלהם? שאימהות לא ילכו לעבודה אחרי כל ההשקעה שהמדינה השקיעה, והרבה מהם גם מקבלים הרבה מאוד מלגות

פנינה תמנו:  חסרים לנו רופאים, לא?     בבקשה, חה"כ מטי

מטי צרפתי הרכבי: קודם כל, אני באמת מתביישת

פנינה תמנו: גם אני

מטי צרפתי הרכבי: זה מצב שאנחנו לא יכולים להרשות אותו, ובאמת מדובר על חל"ת מוצדק

מטי צרפתי הרכבי:  הדאגה של האוצר הייתה מהרחבה של הקריטריונים כך שיכילו יותר מדי אוכלוסיות וזה יעלה יותר מדי כסף לקופת המדינה, ולא הבנתי מה גודל הבעיה ולמה ביטלו את התקנות האלה

פנינה תמנו: כן, ולמרות שכל השנים עשו בשום שכל

מטי צרפתי הרכבי: אז למה? לא הבנתי מה קרה

מטי צרפתי הרכבי:  הקורונה עשתה את זה? אבל הקורונה מאחורינו, אז למה אי אפשר להחזיר את המצב לקדמותו? אם הייתה בעיה שבעקבות התקנות האלה, מאות אלפי יולדות צובאות עכשיו על החל"ת המוצדק, אז אפשר היה להבין את זה

מטי צרפתי הרכבי:  הנתונים האלה לא הוצגו בפנינו, ואנחנו רואים כאן סיפורים קורעי לב

מטי צרפתי הרכבי:      מעניין אותי לדעת על איזה אוכלוסיות זה מוחל בפרקטיקה

מטי צרפתי הרכבי:  מקרים הומניטריים כאלה, זה ברור לי, אבל אולי יש עוד אוכלוסיות של עובדות, נשים יולדות, שעובדות מסביב לשעון

פנינה תמנו: הינה, הביאו פה דוגמה הכי קלאסית

מטי צרפתי הרכבי: לא, זה מחלה

מטי צרפתי הרכבי:  אבל נגיד כוחות הביטחון, נגיד שירות ביטחון כללי - - -     

קריאה: גם אחיות

קריאה:  אחיותינו האחיות בבתי החולים שעובדות משמרות לילה

מטי צרפתי הרכבי: צריך לדייק את האוכלוסיות - - -     

פנינה תמנו: אפילו בלי לדייק – הסידור עבד, ההסדר עבד שנים

פנינה תמנו:  לא נראה לי שביטוח לאומי ידוע בנדיבות יתירה של פיזור כספים, והינה יש לנו קופה ואנחנו רוצים לחלק לכולכם שלא תעבדו

פנינה תמנו:  זה לא המצב

פנינה תמנו:  אם אתם רוצים לדייק, תדייקו

פנינה תמנו:  היו לכם שנתיים

קריאה: יש נוהל

קריאה:  הוא מדויק

מטי צרפתי הרכבי: אבל הוא בוטל

קריאה: זה בדיוק העניין

פנינה תמנו: אפשר להחזיר אותו

מטי צרפתי הרכבי: הכי נוח להחזיר ואז לחשוב

מטי צרפתי הרכבי:  אבל מה עושים? מבטלים ואז חושבים, ואז אפשר שנתיים לדבר

מטי צרפתי הרכבי:  אם זה היה נשאר, יכול להיות שהייתה צפה בעיה באמת לקופת המדינה

מטי צרפתי הרכבי:  אני לא יודעת, לא נראה לי שלפני הקורונה הייתה בעיה לקופת המדינה

מטי צרפתי הרכבי:  יכול להיות שהקורונה קצת טלטלה, הקורונה כבר מאחורינו, אז קודם כל מחזירים ואחר כך מדברים

מטי צרפתי הרכבי:      גברתי, זו יכולה להיות עוד הצעה

מטי צרפתי הרכבי:  לא צריך לעשות עכשיו פשרות, כי יכול להיות שהם לא יגיעו להסכמות בשבוע

מטי צרפתי הרכבי:  יכול להיות שצריך להחזיר לאלתר את התקנות, ותדברו כמה שאתם רוצים

פנינה תמנו: אחר כך פקידי האוצר מתפלאים כשאומרים שהם מנותקים מהעם

פנינה תמנו:  זה חבל

פנינה תמנו:  אתם צריכים לדעת לשמור על השם שלכם ולשמור על הקופה, אבל בהוגנות

פנינה תמנו:  אלה האנשים שמשלמים לכם לקופה הזאת

פנינה תמנו:      חה"כ שלי מירון, בבקשה

שלי טל מירון: תודה רבה, גברתי היו"ר

שלי טל מירון:  זה דיון חשוב מאוד, תודה רבה על הדיון הזה

שלי טל מירון:  אני רק אגיד במילה, לפני שאני אתייחס לזה, שכמובן כולנו מכאן שולחים את תנחומינו למשפחות החיילים שלצערנו כבר לא איתנו – משפחותיהם של ליה, אוהד ואורי היקרים

שלי טל מירון:  אי אפשר להתחיל את הבוקר הזה בלי להגיד מילה

מטי צרפתי הרכבי: רגע, אני חייבת להגיד מילה בעניין הזה

מטי צרפתי הרכבי:  גברתי היו"ר, אני חושבת שצריכה גם להיאמר כאן אמירה לגבי העובדה שעיתונים חרדיים לא הציגו את תמונתה של החיילת

מטי צרפתי הרכבי:  הם בחרו להציג אותה כנר זיכרון או כתמונה איזוטרית

מטי צרפתי הרכבי:  הראו את שני הגברים, ולא הראו את האישה

מטי צרפתי הרכבי:  אני חושבת שאנחנו צריכים לצאת מפה בקריאה ואולי אפילו בשאילתה דחופה – לא יעלה על הדעת שתקשורת חרדית מעלימה את פניה של הלוחמת הגיבורה שנפלה על ביטחון המדינה

פנינה תמנו: נורא ואיום, נורא

שלי טל מירון: שנתנה את חייה למען המדינה

פנינה תמנו: אני אומרת את זה כל הזמן, זה לא תורה

פנינה תמנו:  זה חילול שם השם

מטי צרפתי הרכבי: זו לא יהדות

פנינה תמנו: זו לא יהדות

פנינה תמנו:  בוודאי שלא

שלי טל מירון: תודה, מטי, על התוספת הזו החשובה מאוד

שלי טל מירון:  אני כמובן תומכת בכל מה שאמרת

שלי טל מירון:      לעצם הדיון, קורה פה מצב שבעצם מדינת ישראל נגד אזרחיה, ובפרט נגד הנשים במדינה

שלי טל מירון:  מה קורה פה בפועל? אנחנו מייצרים פה מצב של חוסר צדק מובהק כלפי נשים שבוחרות במסלול הכי קשה, הכי תובעני, הכי יוצא דופן, בחוד החנית של מדינת ישראל, וזה אינטרס של מדינת ישראל שיהיו לנו עוד רופאים, עוד רופאות נשים, ובמקום לעודד אותן, לתמוך בהן ולהעריך את הדרך שהן עושות וכל מה שהן מקריבות, אנחנו מענישים אותן

שלי טל מירון:      אנחנו יוצאים מנקודת הנחה כאילו הנשים הן סוג של עברייניות, הן ינסו לתחמן את ביטוח לאומי

שלי טל מירון:  למה? למה בכלל ההסתכלות על המצב היא כזאת? יש פה נשים מופלאות, שהן דוגמה ומופת לנשים שמצליחות לג'נגל הכול, אני מורידה את הכובע, באמת, דרך כל כך קשה

שלי טל מירון:  פנינה אמרה נכון, וגם אני קמה כל בוקר עם רגשות אשם על זה שאני לא רואה את הבנות שלי כל השבוע, וגם הקריירה הקודמת שלי הייתה תובענית

שלי טל מירון:  אבל אנחנו בוחרות את זה, ואנחנו במקום יוצא דופן ואני מרגישה זכות גדולה לעשות את מה שאני עושה

שלי טל מירון:  אבל אתן לא בעונש, אתן לא בעונש ושמים אתכן בעונש

שלי טל מירון:  זה פשוט מקומם בצורה בלתי רגילה לראות שהמדינה יוצאת כנגד הנשים בתוכה

שלי טל מירון:  זה בלתי נתפס בעיניי

שלי טל מירון:      היה פה מנגנון שעבד, הייתה קורונה, עברנו את הקורונה, נקסט, למה אנחנו מנסים לתקן משהו שהוא לא מקולקל? אם זה עבד, בואו נחזור למה שעבד

שלי טל מירון:  מה בכלל מחלוקת? איזו מחלוקת יכולה להיות? ביטוח לאומי – כפי שאמרה פנינה, ואני מחזקת את מה שהיא אמרה – יודע את עבודתו, יודע לבדוק את המקרים, יודע להגיד מתי כן ומתי לא

שלי טל מירון:      ולכן, הקריאה פה היא בעיקר לאוצר, להתעשת ומהר, אחרת, אנחנו כחברי כנסת נעשה צעדים פה בפרלמנט כדי למנוע מכם את הדבר הזה

שלי טל מירון:  זה פשוט לא נתפס

פנינה תמנו: וזה לא יהיה עוד דיון

פנינה תמנו:  הפעולה הבאה תהיה מאוד אגרסיבית כדי שהן יקבלו את הזכויות שלהן

שלי טל מירון: בדיוק

שלי טל מירון:  אנחנו נתאחד כולנו - - -     

פנינה תמנו: אני לא אגיד מה היא תהיה

פנינה תמנו:  אתם תצאו מובסים

פנינה תמנו:  אני מאוד זהירה בעבירות בין אדם לחברו, עד שזה מגיע לוועדה ולזכויות של נשים, ואני אומרת לכם, המהלך הבא יהיה אגרסיבי אם לא נקבל תשובה בשבוע הבא עם מתווה מאוד ברור וסגור

שלי טל מירון: תודה לך, פנינה

שלי טל מירון:  אני בטוחה שכל הנשים במשכן הזה יתמכו במהלך הזה, ושלא תהיה אי הבנה, יהיו גם הרבה גברים שיתמכו ואנחנו נעביר את מה שצריך להעביר

פנינה תמנו: כן, אחד מהם היה אופיר כץ

פנינה תמנו:  אני קוראת מהפרוטוקול את מה שהוא אמר בפעם הקודמת: הייתי בדיונים על שינוי החקיקה בוועדת הכספים ושם היה עוד עוול שנעשה, עוול לנשים בהיריון שגם אותן נשות הקואליציה פשוט הפקירו – והוא אומר את זה על הממשלה הקודמת

פנינה תמנו:  הן נשארו בעצם ללא אפשרות לעבוד, כי מה לעשות, מי שמגיעה בחודש חמישי-שישי, אז לא ששים לקחת אותה לעבודה, וגם להן הורידו את האפשרות לקבלת חל"ת בגלל אותו תיקון

פנינה תמנו:  הוא מדבר על התיקון הזה

פנינה תמנו:  ואז הקואליציה באה עם איזשהו פתרון שנותן בסך-הכול 15% מדמי הלידה, וגם אותם הם יכולים לקחת רק אחרי עשרה שבועות

פנינה תמנו:      זאת אומרת, גם מרכז הקואליציה היום אמר אז דברים על כך שהתיקון הזה גרוע

פנינה תמנו:  אני מאוד מקווה שזה ייפתר, כמו שאמרתי, אחרת, אנחנו נזמין גם את השרה, אבל יש לנו צעדים אחרים בקנה שיהיו מאוד אגרסיביים, וחבל

מטי צרפתי הרכבי: גברתי, מי ביטל את התקנות? האוצר?     

פנינה תמנו: האוצר הביא תיקון כדי להסדיר וכי היה הרבה חל"ת בתקופת הקורונה

פנינה תמנו:  אין בעיה, רק שהן נפלו בין הכיסאות

פנינה תמנו:  באו מהאוצר והודו, לא לקחנו את זה בחשבון

פנינה תמנו:  אגב, גם לגיטימי, כשהיינו בקורונה ואני הייתי בממשלה, ותוך כדי חירום עושים צעדים ותיקונים – אבל ברגע שטועים, מתקנים

פנינה תמנו:  מה שקורה זה ששנתיים הם במשא-ומתן, והם פשוט בפינג-פונג למי יש שריר יותר חזק על חשבון הנשים

מטי צרפתי הרכבי: תחזירו את התקנות לאלתר, ותציגו באמת כמה זה עולה לקופת המדינה, מה הדרמה הגדולה כל-כך שהיה צריך בגינה לבטל את התקנות

מטי צרפתי הרכבי:  לא ראינו את הנתונים האלה, גברתי

פנינה תמנו: תודה

פנינה תמנו:  ד"ר ליאה כהנוב, נציגת פורום מתמחות מההסתדרות הרפואית

ליאה כהנוב: אני נציגת המתמחות והמתמחים מטעם ההסתדרות הרפואית

ליאה כהנוב:  אני מתמחה בנוירוכירורגיה בהדסה, גם כן אימא שהאריכה את חופשת הלידה שלה בזמנו

ליאה כהנוב:  אני נמצאת בהתמחות כירורגית תובענית

ליאה כהנוב:       דיברו על זה הרבה, ואני לא אבזבז את הזמן ולא ארחיב על זה

ליאה כהנוב:  זה מאוד קשה וזה לא רק קשה, זה בלתי אפשרי לחזור אחרי שלושה חודשים לתורנויות, כשאנחנו נאלצים לעשות שש או שבע או שמונה תורנויות כאלה בחודש

ליאה כהנוב:  פיזית זה לא אפשרי

פנינה תמנו: פיזית זה גם מסוכן לאישה

ליאה כהנוב: זה מסוכן לתינוק

ליאה כהנוב:  אי אפשר להשאיר תינוק בן שלושה חודשים - - -     

שמואל טולידאנו: זה מסוכן לכל בן-אדם, אני רק רוצה להדגיש את זה

שמואל טולידאנו:  תורנויות של 26 שעות שמגיעות לפעמים עד 30 או 32 שעות הן מסוכנות, והן פשע כלפי כל אדם

פנינה תמנו: נכון, לכל אדם, אבל על אחת כמה וכמה לאישה שרק עתה הגוף מחלים

שמואל טולידאנו: פה אנחנו לוקחים בחשבון גם את התינוק שנולד, והזכירו פה הקולגות שלי שזה פשוט לא קורה

שמואל טולידאנו:  אי אפשר, אם אני נכנסת לניתוח דחוף, אז אני לא יכולה לצאת ולשאוב

שמואל טולידאנו:  וגם אם אני לא עושה תורנויות, אם אני במהלך העבודה והניתוח מתארך, אז אני לא חוזרת ב-16:00 הביתה

שמואל טולידאנו:  זו עבודה ייחודית, זו עבודה שלא תואמת את סדר העבודה הרגיל שאנשים עובדים, וגם ככה קשה לחזור, גם את גננת או עובדת בנק

שמואל טולידאנו:  גם אם יום העבודה שלך מסודר, קשה לחזור אחרי שלושה חודשים, אבל בטח ובטח בתנאים שבהם אנחנו עובדים

שמואל טולידאנו:  הדיון היום הוא לא על זה, אבל גם ככה התנאים הם בלתי-אפשריים - - -     

פנינה תמנו: אז בטח לא לפגוע בזכויות הבסיסיות

פנינה תמנו:  תודה רבה

פנינה תמנו:  עו"ד סיגל אבנון סוויצקי, יועצת מנכ"לית הרשות לקידום מעמד האישה

פנינה תמנו:  וכמובן יש לנו משרד חדש עם שרה לקידום מעמד האישה, השרה מאי גולן

פנינה תמנו:  אנחנו נעשה דיון ביום שני הבא, הם יבואו להציג לנו מה יהיה המתווה ואנחנו נזמין גם את השרה שתהיה פה

פנינה תמנו:  בבקשה

סיגל אבנון סוויצקי: אני רק אוסיף על הדברים שנאמרו כאן, שבמהלך תקופת הקורונה כבר הבינו שהפגיעה בנשים שנעשתה תוך כדי מקרי חירום ושמאפיינת גם את כל העולם, היא פגיעה בלתי פרופורציונלית בנשים תוך כדי קבלת ההחלטות

סיגל אבנון סוויצקי:  ועדה מייעצת למל"ל כתבה על זה דוח, והעקרונות של הדוח הזה אומצו בהחלטת ממשלה באוקטובר האחרון, וזה חלק מהעניין

פנינה תמנו: מה היה בוועדה במל"ל?     

סיגל אבנון סוויצקי: זו ועדה שמדברת על הטמעת חשיבה מגדרית בחירום - - -     

פנינה תמנו: אבל התייחסו ספציפית לזה?     

סיגל אבנון סוויצקי: התייחסו לזה שבמהלך תקופת חירום מתקבלות כל מיני החלטות שלא לוקחות בחשבון נשים

סיגל אבנון סוויצקי:  הדוגמה הזאת היא דוגמה אחת

סיגל אבנון סוויצקי:  היו דוגמאות נוספות לגבי סגרים, לגבי טיפולי פריון בתקופת הקורונה

סיגל אבנון סוויצקי:  כל הדברים האלה הם דברים שהתפספסו ולא נלקחו בחשבון

פנינה תמנו: מה הרשות עשתה בשנתיים האלה כדי לפתור את הסוגיה?     

סיגל אבנון סוויצקי: היו פה חילופי שרים

סיגל אבנון סוויצקי:  השרה הקודמת, מירב כהן, הוציאה מכתב בנושא - - -     

פנינה תמנו: המכתב מול עיניי

פנינה תמנו:  חוץ ממכתב, מה עשיתם כרשות?     

סיגל אבנון סוויצקי: היו פה חילופי אנשים, ומהבירור שהצלחתי לעשות, היה שיח מסוים מול המשרדים, אבל לא היה ברמה - - -     

פנינה תמנו: הרשות פנתה לאוצר?     

סיגל אבנון סוויצקי: הרשות פנתה באמצעות השרה - - -     

פנינה תמנו: אתם חייבים להיות יותר עצמאיים

סיגל אבנון סוויצקי: נכון

סיגל אבנון סוויצקי:  אני מודה שהיה פה - - -     

פנינה תמנו: לצורך העניין, יש במשרד ראש הממשלה את המטה ליישום ותכלול שילובם של יהודי אתיופיה באופן מיטבי בישראל

פנינה תמנו:  איזו עצמאות יש שם, הם פונים לכל שר, לכל משרד

פנינה תמנו:  ככה הרשות חייבת לפעול עם שיניים, חייבת

סיגל אבנון סוויצקי: אני מקבלת את הדברים שאת אומרת

סיגל אבנון סוויצקי:  במקרה של הרשות יש תחומים שמפוצלים במשרדים אחרים

סיגל אבנון סוויצקי:  אני לגמרי מקבלת שאנחנו ניכנס פה באופן יותר - - -     

פנינה תמנו: אני מבקשת שתרשמי לך את ההערות שלי, תלכי למנכ"לית

פנינה תמנו:  אני מבקשת שהרשות הזאת תהיה רלוונטית יותר

פנינה תמנו:  הרשות צריכה להיות זאת שבזמן שיש בחירות, חילופי תפקידים, אתם שומר הסף של זכויות נשים

סיגל אבנון סוויצקי: בסדר גמור

סיגל אבנון סוויצקי:  אני חושבת שביחס לרשות הקטנה שאנחנו, והקטנים המעטים שאנחנו - - -     

פנינה תמנו: טוב, לא צריך לתרץ את זה

סיגל אבנון סוויצקי: אנחנו עושות כמיטב יכולתנו, וזה מתפרס על המון תחומים, ואין ספק שהנושא הזה הוא דוגמה קריטית

פנינה תמנו: עו"ד גלי עציון מנעמ"ת, בבקשה

גלי עציון: קודם כל, אני ממש מודה לך על הדיון הזה כי אנחנו נגררים עם הסיפור הזה כבר למעלה משנתיים, וזה באמת חלם

גלי עציון:  כל חקיקת החל"ת לקורונה הייתה בכוונה טובה – הינה, נתתי חיזוק לאוצר

גלי עציון:  הכוונה הייתה להסדיר את הנושא הזה לאור המסקנות של הקורונה

גלי עציון:      ההתנהלות של ביטוח לאומי לפני זה הייתה התנהלות מצוינת

גלי עציון:  הם גם הצליחו למצוא את הסוגיה הזאת, הם הצליחו לנהל אותה, הם הצליחו לכתוב נוהל על הסוגיה הזאת, והיא התנהלה בצורה מצוינת

גלי עציון:  חה"כ הרכבי, כנראה שלא היה בזה עלויות כאלה כי אף אחד לא שמע על זה ולא ראה את זה

גלי עציון:  אז אין בעיה עם זה

גלי עציון:  עכשיו, כשפתאום מתוך שלא לשמה בא לשמה, אז יאללה, היד על הברז, בואו נסגור את זה לגמרי

גלי עציון:      גם נעמ"ת, גם שדולת הנשים וגם איתך مَعَكِ (מעכי), בכלל סוברות שצריך לתת לזה פרשנות אחרת

גלי עציון:  בעודי מדברת, מוגשת בקשת ידיד בבית הדין לעבודה בהקשר הספציפי הזה, בהצטרפות לתביעה של אישה שהגישה את זה

פנינה תמנו: למה זה לא בג"ץ? אולי צריך לכפות על האוצר, למרות שלא צריך להגיע לשם

פנינה תמנו:  אני מקווה שבשבוע הבא נפתור את כל הסוגיות

גלי עציון: מבחינה משפטית, בג"ץ הוא לא הערכאה הנכונה, לפחות לא בשלב הזה

פנינה תמנו: היא לא נכונה אם זה מקרים קונקרטיים

פנינה תמנו:  בעיניי, זה חייב להגיע – אבל אני מקווה שזה ייפתר, כמו שאמרתי, בשבוע הבא

גלי עציון: אנחנו סברנו שאפשר כרגע לאתגר את בית הדין האיזורי

גלי עציון:  אנחנו ממשיכות לקבל פניות גם מאחיות, גם מנשים שעובדות רחוק ממקום העבודה

גלי עציון:  יש פה מצב שהוא אבסורד כיוון שבעצם מה אומרים לאישה? הרי אישה יכולה להתפטר לצורך גידול התינוק

גלי עציון:  אז מה אומרים לאישה במצב כזה? לחלקן, כי רופאות ואחיות לא בהכרח יכולות בכלל לשקול את האופציה הזאת

גלי עציון:  אומרים לה, לכי, תתפטרי

גלי עציון:  אם תתפטרי, את תהיי זכאית לדמי אבטלה, ואם לא תתפטרי והמעסיק שלך מגלה סבלנות וסובלנות להמשיך לחכות לסדר את העניין, אז אנחנו לא ניתן לך שום דבר

גלי עציון:      לטעמנו, גם בפרשנות של החקיקה אפשר להחזיר את הנוהל הזה

גלי עציון:  בטח שאם לא נצליח לעשות את זה, אפשר לעשות את זה בחקיקה

גלי עציון:  זה כמעט מביך להגיד שעכשיו צריך לבחון את כל העלויות ואת המשמעות התקציבית של זה - -     

פנינה תמנו: לא, זה לא מעניין

גלי עציון: - - כי זה משהו שהיה ידוע מראש

גלי עציון:  הוא עבד, הוא היה מנוהל - - -     

פנינה תמנו: לא, אבל את זה לא אמרו

פנינה תמנו:  אל תכניסו דברים

פנינה תמנו:  הם כבר לא במקום הזה

גלי עציון: הם אמרו את זה, הם אמרו שצריך לשקול - - -     

פנינה תמנו: אבל בדיונים קודמים

פנינה תמנו:  הם לא במקום הזה

פנינה תמנו:  את לא רוצה להחזיר אותם למקום הזה

פנינה תמנו:  היום הם במקום אחר

גלי עציון: הבעיה היא, ושוב, בגלל זה התחלתי ואמרתי שאני ממש מודה ליושבת-הראש שעושה את הדיון הזה, וגם שקובעת את לוחות הזמנים, כי הדיון הזה הוא בשבילי דז'ה וו

גלי עציון:  אני שמעתי בדיוק את אותם דברים לפני קרוב לשנתיים

גלי עציון:  נדבר היום, ואם נדבר בעוד שנה שוב, אז נגיד, הם כבר לא שם

גלי עציון:  מה שצריך, ואת זה אני מבקשת מיושבת-הראש, זה להפעיל את הפטיש

פנינה תמנו: יהיה דיון בשבוע הבא

פנינה תמנו:  אנחנו לא נרפה מהעניין הזה

פנינה תמנו:  גם אם אני מאוד אסרטיבית ונוקבת בדברים שלי, אני מבינה שיש פה רצון לפתור את הבעיה ולסגור את האירוע

גלי עציון: אבל הרצון צריך להיות מוגבל בלוחות זמנים, כי הרצון הזה נשמע ויש פרוטוקולים שאמרו בדיוק את אותם דברים

פנינה תמנו: בשבוע הבא

פנינה תמנו:  זהו

פנינה תמנו:  בשבוע הבא הם באים אליי למתווה

גלי עציון: תודה רבה

קריאה: אבל משרד האוצר אומר שהם רוצים לצמצם - - -     

פנינה תמנו: שיבואו עם מתווה

פנינה תמנו:  התחלה טובה

פנינה תמנו:  תבואו עם מתווה, נריב עליו

גלי עציון: אין שום סיבה לצמצם

קריאה: למה צריך מתווה אם מלכתחילה יש כאן הסכמה שזה בוטל בטעות, בלי כוונה? הרי שמענו את הציטוטים - - -     

פנינה תמנו: רבותיי, בגלל שיש חוק

פנינה תמנו:  כרגע כבר יש חוק

פנינה תמנו:  זו הבעיה

גלי עציון: כמו שאמרתי, לטעמנו, גם את החוק הזה אפשר לפרש

גלי עציון:  אבל גם אם לא, היה מתווה, יש נוהל, אין שום בעיה לקחת את הנוהל שעבד כמו שהוא

גלי עציון:  אומרים, אם זה לא שבור, אל תתקן את זה

גלי עציון:  זה בדיוק המקרה

פנינה תמנו: תודה

פנינה תמנו:  טל הוכמן משדולת הנשים, בבקשה, ואז נעביר את זכות הדיבור לחה"כ אימאן

טל הוכמן: תודה, גברתי יושבת-הראש, על הדיון הזה

טל הוכמן:  אני ממש מסכימה עם עוה"ד עציון

טל הוכמן:  דז'ה וו מוחלט, אבל הפעם האוצר החליט לא לבחור בשקר הראשון, אלא לבחור בשקר השני

טל הוכמן:  זאת אומרת, זו לא טעות, זה לא: לא שמנו לב, אלא עכשיו זה: מה שהיה קודם לא היה מספיק טוב, ואנחנו רוצים לצמצם את הנוהל ואנחנו רוצים לעשות משהו אחר

טל הוכמן:  אז דבר ראשון, האוצר צריך להחליט באיזה שקר הוא דבק, ולפחות יתאם עמדות עם עצמו כשהוא מגיע לדיון

פנינה תמנו: מי הייתה לפני שנתיים, גילי?     

טל הוכמן: לא

פנינה תמנו: אז אני רוצה לבנות על גילי עכשיו

קריאה: קראו לו שוורץ

פנינה תמנו: כן, הלך

פנינה תמנו:  עושה עסקים

פנינה תמנו:  לא נעים

פנינה תמנו:  הוא היה פותר את הבעיות שלנו לפני שהלך והשתכר על חשבון המדינה

טל הוכמן: אבל זה נראה שהם לא מעוניינים לפתור

טל הוכמן:  זאת הבעיה

פנינה תמנו: אני מצטערת

פנינה תמנו:  באים לפה כל מיני פקידים בכירים, לא פותרים את הבעיה, ואז הולכים

טל הוכמן: הבעיה היא שלא נראה שהם מעוניינים לפתור

טל הוכמן:  זאת אומרת, יש פה גורמים אחרים ממשרדי הממשלה שמדברים על הנושא הזה כבר שנים, ואז מגיע משרד האוצר ואומר, אנחנו בכלל רוצים לשנות את הנוהל, אנחנו רוצים לצמצם אותו ואנחנו לא רוצים לאפשר לאותן נשים שהיו זכאיות לנוהל הזה, לקבל אותו עכשיו

טל הוכמן:  וזה מה שאנחנו חוששות שיקרה, שבעצם הם גוררים רגליים, ולא סתם אין פה הסכמות

טל הוכמן:  אין פה הסכמות בגלל שמשרד האוצר רוצה לצמצם את האפשרות של נשים לקבל את השבועות האלה כדמי אבטלה

טל הוכמן:  אין ספק בדבר הזה, אם כבר, היינו מגיעות להסכמה מזמן

טל הוכמן:      כמו שגלי ציינה, אנחנו לוקחות חלק בעתירה בנושא - - -     

פנינה תמנו: בבית הדין לעבודה?     

טל הוכמן: כן

טל הוכמן:  כמו שגלי ציינה, אנחנו סוברות שהפרשנות של ביטוח לאומי שגויה בגלל שמדובר פה בהוצאה כפויה של המעסיק את העובד או העובדת, ופה זו לא הסיטואציה

טל הוכמן:  זאת אומרת, בסעיף שנכנס בקורונה מדובר על הוצאה של המעסיק את העובד

טל הוכמן:  פה המעסיק לא מוציא את האישה לחל"ת הזה של דמי אבטלה

טל הוכמן:  אז אנחנו סבורות שלביטוח לאומי יש פה פרשנות שגויה לסעיף החדש שתוקן בתקופת הקורונה

טל הוכמן:  אבל אם נשים את זה בצד, אז הבעיה המרכזית שלנו היא עם משרד האוצר והשקרים שלו

טל הוכמן:  תודה רבה

פנינה תמנו: משרד האוצר – תגובתך, גילי

קריאה: זה לא אישי כמובן

גיל הכהן: אני מבינה

גיל הכהן:  גם אביעד לא עמד פה ושיקר

גיל הכהן:  זה נכון שהחקיקה לא הייתה מכוונת - - -     

פנינה תמנו: את מדברת על אביעד שוורץ?     

גיל הכהן: כן

פנינה תמנו: אני לא אמרתי שהוא שיקר

פנינה תמנו:  אמרתי שהוא לא פתר את הבעיה

גיל הכהן: נכון, בסדר

פנינה תמנו: מה זה נכון? הוא לא פתר את הבעיה

פנינה תמנו:  בגללו נשים סובלות

פנינה תמנו:  הוא ממש לא מסכן

גיל הכהן: לעניין הזמן שאנחנו אמורים - - -     

פנינה תמנו: לא הזמן

פנינה תמנו:  גילי, תסתכלי עליי, דברי איתי

גיל הכהן: אז לא באתי להגיד שנה, שנתיים, שלוש, אבל לא נצליח להתחייב לשבוע

פנינה תמנו: אין דבר כזה

פנינה תמנו:  את באה לפה בשבוע הבא

פנינה תמנו:  יש לך בשבוע הבא לבוא עם הפתרונות

פנינה תמנו:  בשבוע הבא את פה עם הפתרונות

פנינה תמנו:  נעים מאוד, כאן הכנסת, הבית שמפקח על עבודת הממשלה, כולל על משרד האוצר

פנינה תמנו:  בשבוע הבא אתם תבואו לפה עם תשובות

פנינה תמנו:  זו לא המלצה

גיל הכהן: אני מבינה

גיל הכהן:  זה לא מזלזול, זה לא מזלזול בוועדה, אבל אני לא יכולה להתחייב שאנחנו נצליח להגיע - - -     

פנינה תמנו: אז מה זה, זלזול בציבור? כבר שנתיים את עובדת על זה

גיל הכהן: לא, זה לא זלזול בציבור

פנינה תמנו: אתם שנתיים על הדבר הזה

פנינה תמנו:  אני שאלתי אותך, לא אני אמרתי כמה זמן

פנינה תמנו:  אתם שנתיים במשא-ומתן, ואת אומרת לי, לא יהיה לנו זמן?     

גיל הכהן: אני אומרת שאנחנו לא נצליח להגיע להסכמה בשבוע, ואני לא יכולה להתחייב על זה

פנינה תמנו: מה המחלוקת?     

גיל הכהן: המחלוקת כרגע היא על הקריטריונים

פנינה תמנו: מה הקריטריונים? אני הולכת להיות המגשרת שלכם

פנינה תמנו:  בזה נעסוק, ואת יתר הזמן אנחנו נשקיע בזה

פנינה תמנו:  מה הוויכוח?     

מטי צרפתי הרכבי: איזה קריטריון לא נראה?     

גיל הכהן: אני לא רוצה להיכנס לקריטריונים הספציפיים - - -     

פנינה תמנו: לא, לא

פנינה תמנו:  סליחה, את לא מחליטה

פנינה תמנו:  אני מחליטה

פנינה תמנו:  פרטי לי, בבקשה, את הקריטריונים

פנינה תמנו:  אני צריכה עט ודף

פנינה תמנו:  מה שהיה בנוהל על פי סעיף 166 ותקנה 8 הבאה מכוחו, מחלת היולדת, התינוק, בן או בת זוג, או בן משפחה, כהגדרתו בסעיף 1 לחוק – זה לא אומר לי הרבה

עדה מימון: מחלה

פנינה תמנו: הינה, עוזרת לי עו"ד מימון – מחלה

גיל הכהן: אני אתן דוגמה

פנינה תמנו: לא, לא דוגמאות

גיל הכהן: לקריטריונים

פנינה תמנו: אה, אוקיי

גיל הכהן: כרגע, אחד הקריטריונים הוא אם לילד פחות מגיל שבע שעובדת מעל 40 ק"מ ממקום העבודה

פנינה תמנו: על זה יש הסכמה?     

גיל הכהן: לצורך העניין, לא

גיל הכהן:  אני אסביר - - -     

פנינה תמנו: תגידי לי על מה אתם מסכימים

פנינה תמנו:  אחר כך נעשה גם רשימה של מה שאתם לא מסכימים

פנינה תמנו:  הינה, עוזרת לנו היועצת המשפטית של הוועדה

קריאה: על שום דבר

פנינה תמנו: לא להעיר הערות

פנינה תמנו:  בבקשה, על מה מוסכם?     

גיל הכהן: אני לא יודעת להתייחס לכל סעיף

פנינה תמנו: גילי, מה מוסכם?     

גיל הכהן: כרגע אין הסכמות

פנינה תמנו: אז את לא מסכימה על כלום?     

גיל הכהן: לא, אני לא לא מסכימה על כלום, אבל בסוף, כמו כל קריטריונים שאנחנו מכינים על חוק מסוים, זה מארג

פנינה תמנו: את מסכימה שהנשים האלה צריכות לקבל חל"ת?     

קריאות: - - -     

פנינה תמנו: שנייה, שנייה

פנינה תמנו:  אל תעזרו לי

גיל הכהן: אני מסכימה שיש חריגים שמצדיקים - - -     

פנינה תמנו: מה?     

חנן פורת: אפשר רגע להתערב במשהו?     

פנינה תמנו: מי אתה?     

חנן פורת: חנן פוטרמן, מהלשכה המשפטית בביטוח לאומי

פנינה תמנו: לא

פנינה תמנו:  בבקשה, על מה את מסכימה? כי אתה ביטוח לאומי, ואתה רואה שאני עם האוצר

גיל הכהן: זה בשיח משותף עם ביטוח - - -     

פנינה תמנו: כן, אבל אני לא רוצה שהוא יעזור לך להגיד את התשובות

פנינה תמנו:  פה הבעיה

פנינה תמנו:  פה הבעיה, כי את לא יודעת להגיד את התשובות

פנינה תמנו:  את לא יודעת בכלל על מה את מסכימה

פנינה תמנו:  את רק מדברת כאילו את עכשיו נשיא מדינת ישראל – אני בעד הרעיון

פנינה תמנו:  אבל את לא יודעת להגיד מה הנגזרות

פנינה תמנו:  תגידי לי על מה אתם מסכימים

פנינה תמנו:  איך תתקדמי שנתיים אם את לא יודעת מה הקריטריונים שעליהם את מסכימה? אני מצטערת שאני כועסת מאוד, אבל אני כועסת כי מישהו צריך להשמיע את הקול של הנשים האלה

פנינה תמנו:      את צריכה הפסקה בשביל להגיד לי מה הקריטריונים שעליהם אתם מסכימים, גילי?     

גיל הכהן: לא, אני מבינה, פשוט לא תהיה לי תשובה לתת כרגע לוועדה על הקריטריונים שעליהם אנחנו מסכימים

פנינה תמנו: אוקיי

פנינה תמנו:  גילי, אני לא רוצה להקשות עלייך

פנינה תמנו:  אני אומרת לך בכל הכנות, אני רואה שאת במצב לא נוח

פנינה תמנו:  אין לי מטרה לעשות זה

פנינה תמנו:  בשבוע הבא תחזרי עם תשובות

פנינה תמנו:      פוטרמן, בבקשה

חנן פורת: ביטוח לאומי כבר אמר שאנחנו רוצים להחזיר לעצמנו את שיקול הדעת

חנן פורת:  זה נאמר כבר

חנן פורת:  לגבי הקריטריונים, מה שהיה לפני כן לא הייתה רשימה סגורה, אלא רשימה פתוחה,  ואת הקריטריונים האלה כנראה רוצים לצמצם איך שהוא לרשימה סגורה יותר, או שיהיה פחות שיקול דעת - - -     

פנינה תמנו: כן, אבל אחד היה מחלה

פנינה תמנו:  התחלתי להקריא קודם

פנינה תמנו:  דבר שני, יש לנו 40 ק"מ

חנן פורת: נכון, יש את ההתפטרות המוצדקת לפי סעיף 6 ו-11(א) לחוק פיצויי פיטורים

פנינה תמנו: נכון

פנינה תמנו:  דבר שלישי, מקרה לידה וחופשת לידה

חנן פורת: יש את המקרים ההומניטריים

חנן פורת:  יש עוד אוכלוסיות

חנן פורת:  נכון שהדגש גם כאן בוועדה וגם בוועדות הקודמות היה לגבי האוכלוסייה של הרופאות והמתמחות, אבל יש עוד אוכלוסיות

חנן פורת:  זה לאו דווקא נשים,  לאו דווקא רופאות ומתמחות

חנן פורת:  זה יכול להיות גם רופאים

פנינה תמנו: את זה הבנתי

חנן פורת: אז אני אומר שוב, צריכים לעשות כאן עבודה משותפת, ואנחנו מוכנים לשבת - - -     

פנינה תמנו: אבל אתם שנתיים עובדים, פוטרמן

חנן פורת: אנחנו מוכנים לשבת, ואנחנו נשב כמובן עם - - -     

פנינה תמנו: אבל אתם שנתיים במשא-ומתן

חנן פורת: נכון

פנינה תמנו: תקשיב, אדוני, זה בכלל לא מעניין אותי מי אשם

פנינה תמנו:  זה גם לא מעניין את הנשים האלה ואת התינוקות האלה

פנינה תמנו:  תשבו בשבוע הבא, תגידו לי על מה אתם מסכימים ותחזרו לפה

פנינה תמנו:  אני סוגרת את זה אחרי הדברים של חה"כ אימאן, כי הדיון הזה הוא פארסה אחת שלמה, זה בושה וחרפה התשובות שאתם נותנים

פנינה תמנו:  זה בושה

חנן פורת: גם אנחנו וגם האוצר לא יכולים להתחייב כרגע על שבוע

פנינה תמנו: אתה לא תגיד לי על מה מתחייב האוצר, ואני בדיוק מסתמסת עם הבוסית שלך

פנינה תמנו:  אתה לא תגיד לי על מה מתחייב האוצר

פנינה תמנו:  אם זו הגישה שלך, אתה לא צריך להיות בחדר שמתנהל בו המשא-ומתן הזה

פנינה תמנו:  יש לך שבוע ימים, ואתם תחזרו עם תשובות, ואני אדבר עם השר שלכם

חנן פורת: אז אני אומר שכרגע לא ניתן להתחייב על מועד, אני לא יכול להגיד שבוע, כמו שהם לא

פנינה תמנו: אתה תעשה את ההנחיות של הכנסת

פנינה תמנו:  אתה בשבוע הבא תגיע לכאן, ואם אתה העובד הלא-מתאים, אני אדרוש מהשר שיזיז אותך הצידה ויבוא העובד המתאים

פנינה תמנו:  תבוא הגברת שלצידך, חן, שהתשובות שלה היו יותר משביעות רצון

פנינה תמנו:  תודה רבה

פנינה תמנו:  חה"כ אימאן, בבקשה

פנינה תמנו:  מגן לי על האוצר

אימאן ח'טיב יאסין: כואב מה שקורה כאן ומצער לשמוע את הדברים, כאילו שאנחנו מדברים על הסוגיה פעם ראשונה ולא שנתיים דשים בזה

פנינה תמנו: ממש

אימאן ח'טיב יאסין: מצער לשמוע גם את תשובתם של אנשי האוצר שאמורים ואמונים לתת את התשובות המספקות והנכונות, והיה לכם את כל הזמן שבעולם ללמוד את הסוגיה

אימאן ח'טיב יאסין:  בעיניי, שבוע זה אפילו יותר מדי, כי לא הולכים לבדוק את הבעיה שוב ושוב

אימאן ח'טיב יאסין:      בנוסף לכל מה שנאמר כאן, אני רוצה להוסיף רק משפט אחד, כבוד היו"ר – שניקח בחשבון שישנן נשים שאנחנו במו ידינו דוחפים אותם בעל כורחן להיות מובטלות, ולא רק הרופאות

אימאן ח'טיב יאסין:  כל הנשים שעובדות בעבודות שהן במשמרות ושעות עבודה לא רגילות, והן מלכתחילה מקריבות את חיי המשפחה שלהן ואת חיי הילדים שלהן, כדי לתת את תרומתן לחברה שלהן, אנחנו באים ואומרים להן, לכו, תדפקו את הראש בקיר; לא רק שלא תעבדו, תחיו בעוני, ונוסיף עוד אנשים – כאילו שלא מספיק לנו יותר ממיליון אנשים שחיים מתחת לקו העוני במדינה

אימאן ח'טיב יאסין:  ועכשיו אנחנו נשלח נשים עם תינוקות - - -     

פנינה תמנו: רופאות, כן?     

אימאן ח'טיב יאסין: רופאות ועובדות סוציאליות שעובדות במשמרות ועובדות במתנ"סים

פנינה תמנו: ואימהות לילדים חולים

אימאן ח'טיב יאסין: אני מכירה את זה מקרוב

אימאן ח'טיב יאסין:  כמנהלת מתנ"ס, הייתי צריכה לחפש בנרות אישה רווקה כדי שתוכל לעבוד, כי היא לא יכולה לעבוד

אימאן ח'טיב יאסין:  לא נותנים מזכירות, לא נותנים אפשרויות, לא מאפשרים חופשת לידה מספקת לתינוק ולאם כדי שיוכלו לחזור לעבודה סדירה ולהתארגן בהתאם, לא נותנים שכר כמו שצריך, ובסוף אומרים להן, לכו, עוד עשרות אלפי עניים, מה יקרה? אתם יושבים שם באוצר, בכיסאות שלכם הנוחים והממוזגים, והכול טוב ויפה, והעולם בחוץ שימות

ענבר קנטמן: אם אפשר להגיד רק משהו קטן

ענבר קנטמן:  קודם כל, מדובר ב-200 רופאות בשנה

ענבר קנטמן:  זה דבר ראשון

ענבר קנטמן: זה לא רק רופאות

ענבר קנטמן: ודבר שני, אני מכירה באופן אישי נשים שהן לא רופאות שהתפטרו ויצאו ממעגל העבודה

ענבר קנטמן:  כולנו פה ברי דעת, אנחנו מבינים שאישה שיוצאת ממעגל העבודה עולה הרבה יותר למדינה מאישה שמחליטה לשמר את החל"ת שלה ושהיא לא יכולה לחזור במתכונת הנוכחית לעבודה, ואז היא פשוט מקבלת דמי אבטלה

ענבר קנטמן:  זה לא הגיוני

פנינה תמנו: הם מבינים את זה טוב מאוד

פנינה תמנו:  שנתיים לא להבין את זה, במיוחד אנשים שעוסקים בתקציבים?     אני נועלת את הדיון הזה בלב כבד

פנינה תמנו:  כל אלה שלא קיבלו רשות לדבר הפעם, מתמחים, וכמובן, משרד העבודה – תמר ושרית – אתם תקבלו הזדמנות לדבר בפעם הבאה

שמואל טולידאנו: אפשר רק שאלה קטנה?     

פנינה תמנו: כן

שמואל טולידאנו: אני רוצה לשאול אם מישהו כאן בחדר מאמין ששני התינוקות שכאן, ואני שבשבוע 29 להיריון, שהדבר הזה יתוקן עד שהתינוקות האלה יגיעו ל-15 שבועות

פנינה תמנו: בוודאי

פנינה תמנו:  אם לא, לא היינו פה

שמואל טולידאנו: אני שמחה לשמוע

פנינה תמנו: אנחנו נצטרך לדאוג שזה יתוקן בכל דרך אפשרית

שמואל טולידאנו: תודה רבה

פנינה תמנו: תודה

פנינה תמנו:  אני נועלת את הדיון הזה, ונקיים דיון בשבוע הבא

פנינה תמנו:  עד שבוע הבא, אני מבקשת מכם להגיע עם תשובות

פנינה תמנו:  מי שלא יודע, שישלח את הבוס שלו שיבוא עם תשובות

פנינה תמנו:  תודה